OpenLLM-France/wikimedia huggingface dataset:
# Valley Green

* No s'ha de confondre amb Green Valley.
Valley Green és una concentració de població designada pel cens dels Estats Units a l'estat de Pennsilvània. Segons el cens del 2000 tenia 3.550 habitants.

## Demografia

Segons el cens del 2000, Valley Green tenia 3.550 habitants, 1.310 habitatges, i 996 famílies. La densitat de població era de 1.000,5 habitants/km².
Dels 1.310 habitatges en un 43,9% hi vivien nens de menys de 18 anys, en un 61,9% hi vivien parelles casades, en un 11% dones solteres, i en un 23,9% no eren unitats familiars. En el 18% dels habitatges hi vivien persones soles el 2,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,11.
Per edats la població es repartia de la següent manera: un 29,9% tenia menys de 18 anys, un 6,7% entre 18 i 24, un 38,6% entre 25 i 44, un 21,6% de 45 a 60 i un 3,2% 65 anys o més.
L'edat mediana era de 33 anys. Per cada 100 dones de 18 o més anys hi havia 92,3 homes.
La renda mediana per habitatge era de 50.683 $ i la renda mediana per família de 53.162 $. Els homes tenien una renda mediana de 41.019 $ mentre que les dones 28.348 $. La renda per capita de la població era de 21.087 $. Entorn del 3% de les famílies i el 5,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Valley Green». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Valley Green». American Fact Finder. Oficina del Cens dels Estats Units, 12-01-2010.
# Aleknagik

Aleknagik (yupik de l'Alaska central: Alaqnaqiq) és un municipi d'Alaska (Estats Units) que el 2010 tenia 219 habitants.

## Referències

* ↑ «Profile of General Population and Housing Characteristics: 2010 Demographic Profile Data». Oficina del Cens dels Estats Units, American FactFinder. Arxivat de l'original el 12 febrer 2020.
# CMA

CMA té els següents significats:
* Compagnie Maritime d'Affrètement, companyia naviliera francesa, fundadora de l'actual CMA CGM
* Country Music Association, organització estatunidenca promotora de la música country
* China Meteorological Administration, servei estatal de meteorologia de la Xina
* Àrea Metropolitana de Cens (del nom en anglès Census Metropolitan Area), unitat censal per a les metròpolis al Canadà, vegeu Unitats geogràfiques censals del Canadà
* Calculated Match Average, valor que es calcula per a cada pilot participant en el Speedway vegeu Speedway#Càlcul del CMA
* CMa, acrònim de la constel·lació del Ca Major
# Crisi de Warri

La Crisi de Warri és el nom que pren un conflicte bèl·lic que va succeir a la dècada del 1990 entre els ijaws i els itsekiris a la ciutat de Warri,a l'estat del Delta al sud de Nigèria. El conflicte es va originar el 1997 quan els itsekiris van pressionar el govern federal de Nigèria que canviés la seu de la LGA de Warri, que abans estava a la zona dels ijaws (a Ogbe-Ijoh), a la ciutat d'Ogidigbe, que estava a la zona dels itsekiris.
Ja molt temps abans, els dos grups humans veïns que viuen al delta del riu Níger estaven en conflicte, ja que els itsekiris havien monopolitzat el comerç d'esclaus fins al 1879 i havien gaudit d'un millor tracte per part dels colonitzadors britànics. A la dècada del 1960, amb el descobriment de reserves de petroli, hi va haver un altre punt de conflicte entre els dos grups humans per aprofitar-se dels beneficis de la seva explotació.
La crisi de Warri va provocar centenars de morts i que les instal·lacions petrolíferes de la Shell haguessin d'aturar la producció de petroli. El conflicte es va acabar quan el govern estatal de l'estat del Delta va decidir situar la capital de la LGA de Warri a la ciutat d'Ogbe Ijaw, que també està situada a la zona ijaw.
Les arrels de la crisi de Warri és la Declaració de Kiama, en la que els ijaws declaren que tota la regió del delta del Níger és seva, obviant que a la zona hi viuen altres grups humans.

## Referències

* ↑ Manby, Bronwen. Price of Oil: Corporate Responsibility and Human Rights Violations in Nigeria's Oil Producing Communities. Human Rights Watch, 1999, p. 111–112. ISBN 1-56432-225-4.
# Cèlia

Cèlia és el nom dels següents personatges:
* Cèlia, tercera muller de Sul·la
* Gens Cèlia, gens romana
* Cèlia, nom femení
** Cèlia Artiga Esplugues (1912-2000) pedagoga catalana.
** Celia Cruz (1925-2003), cantant cubana
** Cèlia Sànchez-Mústich (1954), poeta catalana
** Cèlia Corres i Giner (1964), jugadora d'hoquei sobre herba catalana, medalla d'or als Jocs Olímpics de Barcelona
Viccionari
# Cova del Frare

«Cova del Frare» té aquests significats:
* Toponímia:
* Cova del Frare, cova desapareguda del municipi d'Altea, a la Marina Baixa
* Cova del Frare, cova del municipi de Margalef, al Priorat
* Cova del Frare, cova del municipi de Matadepera, al Vallès Occidental
* Cova del Frare, cova marina del municipi de Palafrugell, al Baix Empordà
* Cova del Frare, cova del municipi de Tivissa, a la Ribera d'Ebre
* Coves del Frare, conjunt de coves del municipi de Torroella de Montgrí, al Baix Empordà
# Cèl·lules mare hematopoètiques

Les cèl·lules mare hematopoètiques (en anglès: Hematopoietic stem cells (HSCs)) són les cèl·lules sanguínies que donen lloc a totes les altres cèl·lules sanguínies i deriven del mesoderma. Estan ubicades a la medul·la òssia, la qual està dins del nucli de la majoria dels ossos.
Donen lloc tant als llinatges mieloides com els limfoides de les cèl·lules sanguínies.
Els HSCs són una població heterogènia. Els avanços científics més recents han resultat de l'ús dels trasplantaments de HSC en el tractament dels càncers i altres trastorns del sistema immunològic.

## Fonts

Les HSCs es troben en la medul·la òssia dels adults, especialment en la pelvis humana, el fèmur, i l'estern. També es troben al cordó umbilical, en la sang i, en petits nombres, en la sang perifèrica.

## Hemocitoblast

L'hemocitoblast és la cèl·lula precursora dels glòbuls sanguinis. És una de les denominacions utilitzades per designar la cèl·lula progenitora hematopoètica pluripotent (o multipotent) de la medul·la òssia, d'origen mesenquimatosa, i que, per la seva banda, forma tots els elements figurats de la sang.
La cèl·lula progenitora hematopoètica pluripotent, al dividir-se, produeix una cèl·lula filla, que és la rèplica de la cèl·lula mare, i una altra que es diferencia, en els microbus del teixit medul·lar o sota la influència de mediadors químics, per especialitzar-se en la producció de determinat tipus de cèl·lula sanguínia. No obstant això, Guyton (1988) relata, en la seva obra Fisiologia Humana, que els limfòcits són formats, principalment, en els ganglis limfàtics i que totes les altres cèl·lules sanguínies són produïdes en la medul·la òssia, amb una cèl·lula antecessora comuna anomenada hemocitoblast. Peakman i Vergani, en la seva obra Immunologia Bàsica i Clínica, relaten que els limfòcits posseeixen cèl·lules precursores en la medul·la òssia i van ser dividits per la via de maduració en dos grups:
* Limfòcit B
* Limfòcit T

## Referències

* ↑ "5. Hematopoietic Stem Cells." Stem Cell Information. National Institutes of Health, U.S. Department of Health and Human Services, 17 Jun 2011. Web. 9 Nov 2013. <http://stemcells.nih.gov/info/scireport/pages/chapter5.aspx Arxivat 2015-09-29 a Wayback Machine. >
* ↑ http://cordadvantage.com/cord-blood-101/hematopoietic-stem-cell Arxivat 2014-06-23 at Archive.is

## Vegeu també

* Hemopoesi

## Imatges addicionals

* Hematopoesi

## Enllaços externs

* Fact sheet about blood stem cells on EuroStemCell
* «Cèl·lules mare hematopoètiques» (en anglès). Medical Subject Headings.
# Cèmuhî

Cèmuhî (també camuhi, camuki, tyamuhi, wagap) és una llengua austronèsia parlada majoritàriament a l'àrea tradicional de Paici-Camuki, als municipis de Touho, Poindimié i Koné, a la Província del Nord, Nova Caledònia. Té 2.600 parlants nadius.

## Història i descripció

El nom cèmuhî es pronuncia « tyèmouhî » o « tyamoukî ». La llengua també és anomenada tié, tyamuhi o llengua de Wagap pels Pares maristes instal·lats a Wagap en el segle xix, principalment el p. Benoît Forestier i el p. Roussel que coneixien la llengua i desenvoluparen les primeres transcripcions. El terme de « tié » va ser fins fa poc utilitzat per referir-se a la llengua parlada al nord de la vall de Tiwaka.
És una llengua tonal de tres registres. El nombre de parlants oscil·la entre 2.600 (segons Ethnologue i 3.300, dels quals 800 viuen fora de la zona tradicional segons Jean-Claude Rivierre.

## Referències

* ↑ Fitxa del Cèmuhî a Ethnologue
* ↑ Rivierre 1994, p. 17-19

## Bibliografia

* Rivierre, Jean-Claude (1972). Les Tons de la langue de Touho (Nouvelle-Calédonie) : Etude diachronique. Bulletin de la Société de Linguistique de Paris, 1972, vol.67, n°1, p. 301-316.
* Rivierre, Jean-Claude. La Langue de Touho : Phonologie et grammaire du Cèmuhî (Nouvelle-Calédonie). París: Société d'Etudes Linguistiques et Anthropologiques de France, 1980, p. 363.
* Rivierre, Jean-Claude. Dictionnaire cèmuhî – français, suivi d'un lexique français – cèmuhî. París: Société d'Etudes Linguistiques et Anthropologiques de France, 1983, p. 375.

## Enllaços externs

* Informació del Cèmuhî Arxivat 2017-06-02 a Wayback Machine. (web de LACITO-CNRS)
* Corpus de la parole Arxivat 2011-08-30 a Wayback Machine.
* Cèmuhî al web del projecte Sorosoro
# Cristòfol Gimeno Iglesias

Cristòfol Gimeno Iglesias (Castellgalí, 18 de setembre de 1964) és un polític català, alcalde de Castellgalí i diputat al Parlament de Catalunya en la X legislatura.
Militant del PSC-PSOE, n'és president de la Federació del Bages i primer secretari a les d'Osona i Ripollès. A les eleccions municipals espanyoles de 1999 fou escollit per primer cop alcalde de Castellgalí, càrrec que ha revalidat a les eleccions municipals espanyoles de 2003, 2007, 2011, 2015, 2019 i 2023. De 2007 a 2009 fou elegit president del Consell Comarcal del Bages, i de 2009 a 2015 n'ha estat vicepresident primer i cap del Departament de l'Àrea d'Administració i Règim Interior.
El març de 2014 va substituir en el seu escó Jaume Collboni i Cuadrado, elegit diputat a les eleccions al Parlament de Catalunya de 2012 i que havia renunciat al seu escó. Tot i trobar-se imputat en el cas dels sobresous de Catalunya Caixa, va rebre l'aval de Pere Navarro, qui el va exculpar públicament. Ha estat portaveu del grup parlamentari socialista en la Comissió del Síndic de Greuges del Parlament de Catalunya.

## Referències

* ↑ Alcaldes de Castellgalí Arxivat 2015-11-21 a Wayback Machine. a municat.gencat
* ↑ CCMA. «Resultats eleccions municipals 26M 2019 - 324». [Consulta: 6 octubre 2022].
* ↑ Cristòfol Gimeno al web del PSC
* ↑ Cristófol Gimeno está imputado por el caso de los sobresueldos de Catalunya Caixa a catalunyapres.cat, 12 de març de 2014
* ↑ Pere Navarro exculpa a Cristòfol Gimeno pese a su imputación y lo avala como diputado, La Vanguardia, 14 de març de 2014
* ↑ Fitxa del Parlament de Catalunya
# Dasyprocta kalinowskii

Dasyprocta kalinowskii és una espècie de mamífer rosegador de la família dels dasipròctids. És endèmic del sud-est del Perú, on viu a altituds de fins a 3.080 msnm. Se sap molt poca cosa sobre el seu hàbitat i la seva història natural. Es desconeix si hi ha cap amenaça significativa per a la supervivència d'aquesta espècie, tot i que està afectada per la caça.
Aquest tàxon fou anomenat en honor del zoòleg polonès Jan Kalinowski.

## Referències

* ↑ Tirira, D.; Boada, C.; Weksler, M.; Anderson, R. P.; Gómez-Laverde, M. Dasyprocta kalinowskii. UICN 2008. Llista Vermella d'espècies amenaçades de la UICN, edició 2008, consultada el 10 febrer 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 218. ISBN 978-0801893049.
# Dasyprocta prymnolopha

Dasyprocta prymnolopha és una espècie de mamífer rosegador de la família dels dasipròctids. És endèmic del nord-est del Brasil. El seu hàbitat natural són els matollars semiàrids de la caatinga. És una espècie en risc mínim, és a dir, no sembla que hi hagi cap amenaça significativa per a la seva supervivència.
Els exemplars adults mesuren aproximadament 40 cm de llargada i pesen uns 2 kg. Tenen la reputació de ser animals ràpids i infatigables.

## Referències

* ↑ Catzeflis, F.; Patton J.; Percequillo, A.; Bonvicino, C.; Weksler, M. Dasyprocta prymnolopha. UICN 2008. Llista Vermella d'espècies amenaçades de la UICN, edició 2008, consultada el 10 febrer 2015.
# Courbes

Courbes és un municipi francès situat al departament de l'Aisne i a la regió dels Alts de França. L'any 2007 tenia 35 habitants.

## Demografia
### Població

El 2007 la població de fet de Courbes era de 35 persones. Hi havia 12 famílies de les quals 8 eren parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 16 habitatges, 13 eren l'habitatge principal de la família i 3 estaven desocupats. 15 eren cases i 1 era un apartament. Dels 13 habitatges principals, 5 estaven ocupats pels seus propietaris, 6 estaven llogats i ocupats pels llogaters i 2 estaven cedits a títol gratuït; 1 tenia dues cambres, 2 en tenien tres, 2 en tenien quatre i 8 en tenien cinc o més. 8 habitatges disposaven pel capbaix d'una plaça de pàrquing. A 5 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Courbes el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 8 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 12 | 15 a 19 | 0 |
| 0 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 23 persones, 21 eren actives i 2 eren inactives. De les 21 persones actives 18 estaven ocupades (13 homes i 5 dones) i 3 estaven aturades (3 dones i 3 dones). De les 2 persones inactives 1 estava jubilada i 1 estava classificada com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de construcció, 1 d'una empresa de comerç i reparació d'automòbils i 2 d'empreses de serveis.
L'únic servei als particulars que hi havia el 2009 era un guixaire pintor.
L'any 2000 a Courbes hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Courbes a l'INSEE.
* Évolution et structure de la population Fitxa amb el detall de dades de Courbes a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
Viccionari
# Dane Coles

Dane Cols (nascut en Paraparaumu, Nova Zelanda el 10 de desembre de 1986) és un jugador de rugbi neozelandès, que juga de talonador per a la selecció de rugbi de Nova Zelanda i, per a la franquícia del Super Rugbi dels Hurricanes, així com els Wellington Lions en la ITM Cup.
El seu debut amb la selecció nacional de Nova Zelanda es va produir en un partit contra Escòcia en Murrayfield l'11 de novembre de 2012.
Ha estat seleccionat per a la Copa del Món de Rugbi de 2015 i en el partit contra Geòrgia, va anotar un dels set assajos del seu equip, contribuint així a la victòria neozelandesa 10-43. Va formar part de l'equip que va guanyar la final davant Austràlia per 34-17, entrant en la història del rugbi en ser la primera selecció que va guanyar el títol de campió en dues edicions consecutives.

## Palmarès i distincions notables

* Rugbi Championship: 2013 i 2014
* Copa del Món de Rugbi de 2015

## Referències

* ↑ Robson, Toby (16 d'abril de 2012).
* ↑ «Coles: Hurricanes remaining battened down» Arxivat 2018-11-28 a Wayback Machine..
* ↑ Kitson, Robert (12 de novembre de 2012).
* ↑ «Nueva Zelanda suma su tercer triunfo ante una honrosa Georgia».
* ↑ New Zealand v Australia - Match Highlights and Tries - RWC Final 2015
* ↑ Los 'All Blacks' ganan a la historia
# Crenicichla cincta

Crenicichla cincta és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 19,5 cm de longitud total.

## Distribució geogràfica

Es troba a Sud-amèrica: conca del riu Amazones al Brasil, el Perú i l'Equador.

## Referències

* ↑ Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dedekind

«Dedekind» té aquests significats:
* Adolf Dedekind (1829–1909), advocat alemany
* Alexander Dedekind (1856–1940), egiptòleg austríac
* Constantin Christian Dedekind (1628, Reisendorf – 1715, Dresden), músic, poeta i compositor alemany
* Euricius Dedekind (1554–1619), un músic alemany
* Friedrich Dedekind (um 1525–1598), escriptor alemany
* Henning Dedekind (1562–1626), compositor alemany
* Johann Ludwig Julius Dedekind (1728–1787), advocat alemany
* Julie Dedekind (1825–1914), escriptor i educador alemany
* Julius Dedekind (1795-1872), jurista i professors universitaris alemany
* (Julius Wilhelm) Richard Dedekind (1831, Braunschweig – 1916, Braunschweig), matemàtic alemany
* un tall de Dedekind, en matemàtiques
* la funció eta de Dedekind (funció η de Dedekind), nomenada així en honor del matemàtic alemany Richard Dedekind
* la funció zeta de Dedekind, en matemàtica, una sèrie de Dirichlet definida per a tot cos K de nombres algebraics
# Decúria

Una decúria (llatí: decuria plural decuriae) era un grup de deu persones manades per un mateix cap o decurió. A l'exèrcit romà, a la cavalleria, una turma estava dividida en deu decúries.
A l'època arcaica, Ròmul va dividir el poble romà en tres tribus, els ramnes, els tities i els luceres, i al capdavant hi va instaurar un tribú. Cada tribu estava dividida en centúries manades per un centurió, i cada centúria es dividia en decúries, dirigides per un decurió. Durant l'interregne, quan van desaparèixer els reis, el senat romà, format en aquell moment per cent homes, es va dividir en deu decúries, i els caps de cada decúria van formar els decem primi, els deu primers, segons diu Titus Livi. Igualment, les ciutats que tenien senat normalment anomenat curia, estava dividit en decúries.
Un collegium o corporació també estava dividit en decúries, i Suetoni, Ciceró, Titus Livi i Tàcit mencionen les decúries dels escribes, dels lictors dels curatores i d'altres. Els membres d'aquestes decúries s'anomenaven decuriales.

## Referències

* ↑ Smith, William (ed.). «Decuria». A Dictionary of Greek and Roman Antiquities (1890). [Consulta: 1r març 2023].
# Dede-Itxótui

Dede-Itxótui (en rus: Дэдэ-Ичётуй) és un poble de la República de Buriàtia, a Rússia, segons el cens del 2020 tenia 1.015 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Crown International Pictures

Crown International Pictures és un estudi de cinema independent i companyia de distribució format en 1959 per Newton P. Jacobs
Jacobs era un ex cap de la branca de RKO Pictures fins al 1947, quan va formar la seva pròpia companyia de "pel·lícules favorites", una organització de llançament de pel·lícules. Jacobs va esdevenir una de les primeres franquícies per mostrar American International Pictures (AIP). Com AIP, Crown International Pictures (CIP) és principalment conegut per pel·lícules de baix pressupost, cinema grindhouse, pel·lícules de motociclisme, pel·lícules d'explotació, i pel·lícules de sèrie B. Posteriorment, l'empresa va estar encapçalada pel vicepresident original de Jacobs, Mark Tenser, que es va convertir en president en 1973 amb Jacobs fent-se President del Consell. La filla de Jacobs Marilyn Jacobs Tenser es va convertir en vicepresidenta.
El juliol del 1988, Jacobs va morir en un accident de motociclisme tràgic. Això va fer que el lideratge es transmetera al seu fill, Louis Jacobs.
Pel·lícules rellevants inclouen:
| The Beast of Yucca Flats (1961) Secret File Hollywood (1962) Madmen of Mandoras/They Saved Hitler's Brain (1963) Indian Paint (1965) Orgy of the Dead (1965) To the Shores of Hell (1966) Catalina Caper (1967) Mondo Balordo (1967) a Mondo film narrada per Boris Karloff The Hellcats (1967) Wild Rebels (1967) Single Room Furnished (1968) amb Jayne Mansfield de protagonista Blood of Dracula's Castle (1969) The Sidehackers (1969) Blood Mania (1970) Cindy and Donna (1970) Chain Gang Women (1971) The Stepmother (1972) Santee (1973), un Western Glenn Ford Superchick (1973) Policewomen (1974) The Sister in-Law (1974) The Teacher (1974) | Best Friends (pel·lícula de 1975) (1975) Pick-Up (1975) Soul Vengeance/Welcome Home Brother Charles (1975) Trip with the Teacher (1975) Sextette (1976) The Pom Pom Girls (1976) The Crater Lake Monster (1977) The Van (1977) Malibu High (1978) Coach (1978) Van Nuys Blvd. (1979) Galaxina (1980) Budo: The Art of Killing (1982) The Beach Girls (1982) My Tutor (1983) Weekend Pass (1984) My Chauffeur (1986) Jocks (1987) My Mom's a Werewolf (1989) Malibu Spring Break (2003) |

## Referències

* ↑ p.86 Slide, Anthony The American Film Industry: A Historical Dictionary 1986 Greenwood Press
* ↑ 1980 Obituaries Variety
* ↑ History of Crown International Pictures by Crown International Pictures.

## Enllaços externs

* Crown International Pictures home page Arxivat 2013-12-30 a Wayback Machine.
# Crowne Plaza

Crowne Plaza és una cadena d'hotels d'alta categoria enfocada al mercat dels negocis i les convencions. És propietat del grup InterContinental Hotels Group. Antigament coneguts com a Holiday Inn Crowne Plaza, els Crowne Plaza van purgar el Holiday Inn del seu nom el 1994. Habitualment els seus hotels estan situats al centre de les ciutats o prop de grans aeroports.
Disposa d'hotels a tots els continents.

## Enllaços externs

* Crowne Plaza Hotels & Resorts Lloc web oficial (en anglès, alemany, castellà, mandarí i coreà)